**Cu Tine Doamne, nu mă tem!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu Tine Doamne, nu mă tem!

Cu Tine Doamne, nu mă tem

Prin râuri repezi de aş trece

Cu-ameninţări să mă înnece,

Lângă mine, atunci Te chem

Ca să mă porţi prin valul rece

Ce-n faţa Ta, poate să sece -

Eşti Dumnezeu unic Suprem!

Cu Tine Doamne, nu mă tem

Pe mări cu valuri spumegate

Când bat la ţărm înverşunate,

La dreapta-mi atunci Te chem

Să-mi fii alături, mai departe

Ca Scut şi Pavăză-ncercate -

Cu-al vieţii păcat şi blestem!

Cu Tine Doamne, nu mă tem

Prin foc aprins, de aş trecea

În jaru-arzând n-aş dispărea,

Căci lângă mine, eu Te chem

La glasul meu vei priveghea

Şi îngeri buni mă vor veghea,

Eşti Dumnezeu unic Suprem!

Cu Tine Doamne, nu mă tem

Chiar munţii toţi de s-ar mişca

Şi-n fund de mări s-ar arunca,

La dreapta-mi atunci Te chem

Prin haru-Ţi sfânt a mă salva,

Prin jertfa-Ţi dată, la Golgota

Ca viaţă să am... din blestem!

Flavius Laurian Duverna

06 noiembrie 2014